Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5719

d) A Mellékletek a Szabványokkal és Ajánlott Gyakorlatokkal kapcsolatos kiegészítő anyagokat tartalmazzák, vagy azok alkalmazásához útmutatóként kerültek beépítésre. A szabadalmi felelősség elutasítása Felhívjuk a figyelmet annak lehetőségére, hogy az ebben az Annex-ben lévő Szabványok és Ajánlott Gyakorlatok bizonyos elemei szabadalom vagy egyéb szellemi tulajdoni jog tárgyát képezihetik. Az ICAO nem vállal felelősséget vagy kötelezettséget bármilyen ilyen jellegű jog azonosításának elmulasztása miatt. Az ICAO nem foglal állást semmilyen találmánynak vagy egyéb vélt szellemi tulajdoni jog létezésével, érvényességével illetve annak alkalmazhatóságával kapcsolatban és nem ismeri el sem felelősségét, sem egyéb kötelezettségét az ilyen ügyekkel kapcsolatban. A nyelv kiválasztása Ez az Annex négy nyelven – angol, francia, orosz és spanyol - került elfogadásra. Minden egyes Szerződő Államot felkérnek, hogy ezeknek a különböző nyelvű szövegeknek egyikét válasszák ki hazai felhasználásra, valamint az Egyezményben meghatározott egyéb célokra, akár a közvetlen felhasználás, akár a saját nemzeti nyelvre történő fordítás útján, és ennek megfelelően értesítsék a Szervezetet. Szerkesztési gyakorlat A következő gyakorlat kerül következetesen alkalmazásra abból a célból, hogy az egyes állítások jogállása egyetlen pillantással megállapítható legyen: a Szabványok vékony antikva betűtípussal vannak nyomtatva; az Ajánlott Gyakorlatok vékony dőlt betűvel vannak szedve, jogállásukat az Ajánlás szó jelzi; a Megjegyzések vékony dőlt betűvel vannak szedve, jogi helyzetüket a Megjegyzés jelzi. A következő szerkesztési gyakorlatot követtük az előírások megfogalmazásánál: a Szabványok esetében a "kell", az Ajánlott Gyakorlatok esetében pedig a „kellene" segédigét használtuk. Az ebben a dokumentumban alkalmazott mértékegységek megegyeznek a Nemzetközi Mértékegység Rendszerrel (SI) úgy, ahogy az a Nemzetközi Polgári Repülési Egyezmény 5. Annex-ében meghatározásra került. Ott, ahol az Annex 5 megengedi a nem-SI mértékegységek alternatív használatát, azok zárójelben feltűntetve követik az alap mértékegységet. Ahol a két rendszer szerinti mértékegységek szerepelnek, nem szabad feltételezni , hogy az értékek egyenlők, illetve csereszabatosak. Megállapítható viszont, hogy a biztonság azonos szintje elérhető a két mértékegység bármelyikének kizárólagos használatakor. Ennek a dokumentumnak bármely részére történő hivatkozás, amely egy számmal és/vagy címmel került azonosításra, magába foglalja annak a résznek valamennyi al-részét is. “A” táblázat. Az Annex 10, III. Kötet módosításai Módosítás Módosítás Forrás(ok) Témakör(ök) Elfogadva Hatályos Alkalmazható 70 Léginavigációs Bizottság; A Légiforgalmi Mozgó- Szolgálati Összeköttetések Szakcsoport (AMPC) Harmadik Ülése Az új III. Kötet és a Légiforgalmi Mozgó-Műholdas Szolgálatokra (AMSS) vonatkozó Szabványok és Ajánlott Gyakorlatok bevezetése

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes